เมื่อประมาณวันที่7-9 ก.ค มีประจำเดือนแต่ปรำจำเดือนมีสีน้ำตาลปนแดงนิดเดียวค่ะ มาราวๆประมาณ2วัน พอวันที่22ก.ค มีเพศสัมพันธ์(ป้องกัน) พอวันที่23ช่วงเย็น มีเลือดปนไขมันออกจากช่องคลอด ช่วงตอนกลางคืนเลือดออกเยอะมากค่ะ เหมือนประจำเดือนเลยค่ะ มีสีแดงแอบมีน้ำตาลปนมา เป็นไปได้ไหมคะที่เป็นประจำเดือนตกค้าง มีโอกาสท้องไหมคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยหากประจำเดือนมาล่าสุด 7 กค การมีเลือดไหลออกมาอีกวันที่ 22-23 ก็อาจจะเร็วเกินไปที่จะเป็นเลือดประจำเดือนโดยถ้าก่อนหน้านั้นมีเพศสัมพันธ์แต่ป้องกันด้วยถุงยางอนามัย โอกาสตั้งครรภ์ก็มีน้อยกว่า 1-2% เลือดที่ออกมาตามหลังการมีเพศสัมพันธ์อาจจะเป็นเลือดจากแผลหรือการเสียดสี หรือมีสาเหตุอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบก็ได้แนะนำการสังเกตอาการ ถ้าเลือดยังออกเยอะต่อเนื่อง ไม่หยุดเอง ควรไปพบแพทย์ โอกาสตั้งครรภ์มีน้อย แต่ก็มีสาเหตุอื่นๆดังกล่าวไปที่ไม่เกี่ยวกับการตั้งครรภ์ที่ทำให้เลือดออกผิดปกติได้เช่นกัน